काठमाडौं । भारतको ७० औं गणतन्त्र दिवस '२६ जनवरी २०१९' को निम्तो मान्न प्रमुख अतिथिका रुपमा पूर्वराजा ज्ञानेन्द्र शाह जाने भन्दै खबर सार्वजनिक हुन थालेपछि नेपाली राजनीतिमा तरंग पैदा भएको छ । नेपालका अन्तिम राजालाई भारतले निम्तो पठाउँदै प्रमुख अतिथि बनाए नेपालको संघीय ब्यवस्था लगभग 'डेन्जर जोन' मा पर्ने अड्कलबाजी सुरु भएको छ ।
नेपालमा जहिले पनि अस्थिरता ल्याउँदै फाउदा लुट्दै आएको भारतले यसपटक कतै राजालाई सक्रिय बनाएर राजतन्त्र पुर्नस्थापित गर्न रोल खेलिरहेको त छैन ? आशंका उब्जिएको छ । यता नेपालमा भने पूर्वराजा ज्ञानेन्द्रलाई प्रमुख अतिथि बनाउने कुराले भने राजावादी निकै हौसिएका छन् । पछिल्ला समय दलहरु असफल बन्दै जाँदा राजाको क्रेज बढ्न थालेको भान सर्वसाधारणमा पर्न थालेको छ ।
त्यसको ज्वलन्त उदाहरण हुन्: बडादशैंका बेला पूर्वराजा ज्ञानेन्द्रको हातबाट टिका लगाउनेको लहर र पूर्वराजा कतै बाहिर निस्किएपछि उनको समर्थन जुट्ने सर्वसाधारणको जनसागर । पूर्वराजा ज्ञानेन्द्र सक्रिय हुन थालेपछि दलहरुका शीर्ष नेताहरुलाई भने टाउको दुखाईको विषय बन्न थालेको छ । भारतीय सञ्चारमाध्यामहरुले अमेरिकी राष्ट्रपति डोनाल्‍ड ट्रम्पलाई प्रमुख अतिथि बन्न भारतले गरेको निम्तो उनले अस्वीकार गरेको र पूर्वराजा ज्ञानेन्द्रले स्वीकार गरेको भन्दै खबर सार्वजनिक गरिरहेका छन् ।
भारतीय सञ्चारमाध्यामले पूर्वराजा ज्ञानेन्द्रलार्इ प्रमुख अतिथि बनाउने भन्दै खबर सम्प्रेषण गरिरहेता पनि पूर्वराज परिवारले भने केही बोलेको छैन । भारतीय सञ्चारमाध्यामले सम्भावित प्रमुख अतिथि भन्दै रसियाका राष्ट्रपति भ्लादिमिर पुटिन, श्रीलंकाका नयाँ प्रधानमन्त्री महिन्दा राजपाक्षे र नेपालका अन्तिम राजा ज्ञानेन्द्रसम्मको नाम उल्‍लेख गरेका छन् । के साँच्चिकै भारतले पूर्वराजा ज्ञानेन्द्र शाहलाई भारतको ७० औं गणतन्त्र दिवसमा प्रमुख अतिथि बनाउँला त ? सबैमा खुलदुली सुरु भएको छ ।
विद्यार्थी जीवनदेखि नै राजनीतिमा सक्रिय हुँदै आएका नेपाली काँग्रेसका नेता तथा सांसद मोहनबहादुर बस्ने ...
वैदेशिक रोजगारीका लागि कोरिया गएका नेपालीको आत्महत्या गर्नेक्रम बढेको छ । सो समस्या र समाधानका बारेम ...